
Izolacija za sve potvrđene slučajeve čije medicinsko stanje ne zahtijeva bolničko liječenje (blaga 





klinička slika bez prisustva kroničnih bolesti 
KUĆNA IZOLACIJA 
Minimalni kriteriji: 


1. Infrastruktura 
* valjan telefon 


e struja 
* grijanje 
e pitka voda 


* —kupaonica s valjanim umivaonikom 
* sustav kanalizacije (može i septička jama) 
2. Smještaj za oboljelog 
* osigurati odvojenu sobu za oboljelog 
* osigurati jednostavan pristup u kupaonicu, a u koliko u kući postoji više funkcionalnih 
kupaonica, osigurati jednu samo za oboljelog 
3. Skrb za oboljelog 
* osigurati osobu koja će skrbiti o oboljelom, koja nema kronične bolesti i nije u 
visokom riziku od obolijevanja 
* osigurati pripremu hrane 
* osigurati pranje rublja 
* osigurati sredstva za higijenu te osobnu zaštitu: maske, maramice, sredstva za 
osobnu higijenu 
* osigurati odgovarajuću dezinfekciju 
* osigurati odgovarajuće odlaganje otpada — posebna vrećica koja se zatvara i tek onda 
odlaže u kući otpad 


U slučajevima u kojima će se skrb pružati kod kuće, zdravstveni djelatnik treba procijeniti je li 
stambeni prostor prikladan za pružanje skrbi, te jesu li pacijent i članovi kućanstva sposobni 
pridržavati se mjera opreza koje će se preporučiti u sklopu izolacije kućne njege (npr. higijena ruku, 
higijena dišnog sustava, čišćenje okoliša, ograničenja kretanja oko kuće ili izvan nje) i mogu li rješavati 
pitanja sigurnosti (npr. opasnosti od slučajnog gutanja i požara povezane s upotrebom sredstava za 
pranje čišćenje ruku na bazi alkohola). 


Treba biti osigurana stalna komunikacija s liječnikom za vrijeme trajanja kućne njege - tj. sve dok 
pacijent ne ozdravi u potpunosti. Potrebno je više informacija o samoj bolesti i prijenosu za točno 
definiranje trajanja izolacije kod kuće. 


Oboljelu osobu i članove kućanstva treba educirati o osobnoj higijeni, osnovnim mjerama 
sprečavanja infekcije te kako brinuti o članu obitelji koji ima potvrđenu bolest COVID-19 da bi se 
spriječilo širenje infekcije na kućne kontakte. Oboljeloj osobi i članovima kućanstva treba omogućiti 
edukaciju i stalnu podršku tijekom trajanja izolacije kod kuće. 


Oboljela osoba i članovi kućanstva trebaju se pridržavati sljedećih preporuka: 


* Smjestiti pacijenta u dobro prozračenu jednokrevetnu sobu (tj. s mogućnošću otvaranja prozora i 
vrata). 


* Ograničiti kretanje pacijenta po kući i ograničiti zajednički prostor. Osigurajte da su zajedničke 
prostorije dobro prozračene (npr. kuhinja i kupaona). 


* Članovi kućanstva trebali bi boraviti u drugoj sobi ili, ako to nije moguće, održavati udaljenost od 
najmanje 1 m od bolesne osobe (npr. spavati u odvojenom krevetu).* 


* Ograničite broj njegovatelja. U idealnom slučaju jedna osoba dobrog zdravlja (koja nema kronično 
ili Imunokompromitirajuće stanje) treba skrbiti o oboljeloj osobi. Posjete se ne smije dopustiti dok se 
pacijent potpuno ne oporavi. 


* Provodite higijenu ruku nakon bilo koje vrste kontakta s oboljelim ili njegovom neposrednom 
okolinom. Higijena ruku također se treba provoditi prije i nakon pripreme hrane, prije jela, nakon 
korištenja toaleta i kad god ruke izgledaju prljavo. Za pranje ruku treba koristiti tekuću vodu i sapun, 
a ako to u datom trenutku nije izvedivo može i dezinfekcijsko sredstvo na bazi alkohola koje treba 
dobro utrljati u dlanove. 


* Nakon pranja ruku sapunom i vodom, za sušenje ruku poželjno je koristiti papirnate ručnike za 
jednokratnu upotrebu. Ako takvi nisu dostupni, koristite ručnike i zamijenite ih kada postanu vlažni. 


* Oboljela osoba treba koristiti kiruršku masku što je više vremena moguće da bi se spriječilo širenje 
kapljica prilikom kihanja i kašljanja. Pojedinci koji ne podnose masku trebali bi primjenjivati strogu 
respiratornu higijenu - to jest, usta i nos trebaju prekriti papirnatom maramicom za jednokratnu 
upotrebu prilikom kašljanja ili kihanja. Maramice korištene za prekrivanje usta i nosa nakon upotrebe 
treba odbaciti. 


* Njegovatelji trebaju nositi masku koja pokriva usta i nos kada se nalaze u istoj sobi kao i pacijent. 
Tijekom uporabe i boravka u istoj prostoriji sa oboljelom osobom maske se ne smiju dirati, skidati pa 
vraćati. Ako se maska smoči ili zaprlja od izlučevina, mora se odmah zamijeniti novom čistom, suhom 
maskom. Uklonite masku na odgovarajući način, ne dodirujte prednju stranu. Odbacite masku odmah 
nakon upotrebe i operite ruke. 


* Izbjegavajte izravan dodir s tjelesnim tekućinama, posebno oralnim ili respiratornim izlučevinama, 
te stolicom. Koristite jednokratne rukavice i masku pri pružanju njege usne šupljine i dišnog sustava 
te pri rukovanju sa stolicom, urinom i drugim otpadom. Prije i nakon uklanjanja maske i rukavica 
operite ruke. 


* Ne koristite ponovo već korištene maske ili rukavice. 


* Oboljela osoba treba imati zasebnu posteljinu i pribor za jelo. Posteljinu i pribor za jelo treba oprati 
deterdžentom i vodom nakon upotrebe te ih se može ponovno koristiti. 


* Dnevno čistite i dezinficirajte površine koje se često dodiruju u sobi u kojoj pacijent boravi, poput 
noćnih ormarića, kreveta i ostalog namještaja. Za čišćenje najprije treba koristiti sapun ili deterdžent 
za kućanstvo, a nakon ispiranja treba primijeniti uobičajeno dezinfekcijsko sredstvo za kućanstvo koje 
sadrži 0,5% natrijevog hipoklorita. Vidjeti i dokument o dezinfekciji prostora na stranicama HZIZ 
https://www.hzjz.hr/wp-content/uploads/2020/02/Korona-prostorije_.pdf 


* Očistite i dezinficirajte površine u kupaoni i WC-u barem jednom dnevno. Za čišćenje najprije treba 
koristiti sapun ili deterdžent za kućanstvo, a nakon ispiranja potrebno je nanositi uobičajene 
dezinficijense za kućanstva koji sadrže 0,5% natrijevog hipoklorit. ** 


*Izuzetak za majke koje doje. Majka treba nositi masku u blizini djeteta te redovito prati ruke prije i nakon bliskog kontakta 
s djetetom. 
** Većina otopina izbjeljivača za kućanstva sadrži 5% natrijevog hipoklorit. 


* Očistite pacijentovu odjeću, posteljinu, ručnike za kupanje i ručnike za ruke uobičajenim 
deterdžentom za pranje rublja i vodom ili strojnim pranjem na 60-90 “C uobičajenim deterdžentom 
za domaćinstvo i temeljito ih osušite. Kontaminiranu posteljinu stavite u vrećicu za rublje. Ne tresti 
prljavo rublje i izbjegavajte da kontaminirani materijali dođu u dodir s kožom i odjećom. 


* Potrebno je koristiti rukavice i zaštitnu odjeću (npr. plastične pregače) pri čišćenju površina ili 
rukovanju odjećom ili posteljinom zaprljanom tjelesnim tekućinama. Ovisno o kontekstu, mogu se 
koristiti ili rukavice za čišćenje ili rukavice za jednokratnu uporabu. Nakon upotrebe, rukavice za 
čišćenje treba očistiti sapunom i vodom i dekontaminirati 0,5% -tnom otopinom natrijevog 
hipoklorita. Rukavice za jednokratnu uporabu treba odbaciti nakon svake uporabe. Prije i nakon 
uklanjanja rukavica operite ruke. 


* Rukavice, maske i drugi otpad koji nastaje tijekom kućne njege oboljelog treba staviti u vrećicu u 
kantu za smeće s poklopcem u bolesničkoj sobi prije nego što se odloži kao infektivni otpad. 


* Izbjegavajte druge vrste izlaganja kontaminiranim predmetima iz neposrednog okruženja pacijenta 
(npr. nemojte dijeliti četkice za zube, cigarete, pribor za jelo, posuđe, pića, ručnike, krpe ili 
posteljinu). 


* Kad zdravstveni djelatnici pružaju njegu u kući, koristiti odgovarajuću osobnu zaštitnu opremu i 
slijediti mjere opreza. 


IZOLACIJSKA JEDINICA U ZAJEDNICI 


Za sve osobe koje ne mogu biti izolirane kod kuće ili u bolničkoj izolaciji, treba osigurati izolacijsku 
jedinicu u zajednici. Kao izolacijska jedinica u zajednici mogu poslužiti zdravstvene ustanove, škole, 
starački domovi, studentski domovi, hoteli, a ukoliko je potrebno moguće je napraviti i privremene 
smještaje poput kampova, kontejner naselja i sl. 


1. Osnovni uvjeti za izolacijsku jedinicu u zajednici 


*  Daispunjava sve kriterije javne ustanove 


* Valjani telefon 

e Struja 

* Sustav grijanja, hlađenja i ventilacije 
* Pitka voda 


* — Kupaonica s valjanim umivaonikom 
Sustav kanalizacije i za smještaj otpada 
* Sobe za smještaj oboljelih 


2. Ventilacijske jedinice 


* Osigurati sobe sa zasebnim sustavom ventilacije (soba iz koje zrak ne cirkulira u druge 
dijelove ustanove) 


* Ukoliko gore navedeno nije moguće osigurati, potrebno je osigurati ventilaciju koja 
neće recirkulirati iz soba osoba u karanteni, a protok zraka će se osigurati iz soba 
osoblja jednosmjerno prema sobama osoba u izolaciji 


3. Pristupni putevi 


Osigurati da izolacijska jedinica bude u blizini bolnice 

Osigurati parkiralište 

Osigurati jednostavan pristup za dostavu hrane, medicinskih i ostalih pripravaka 
Osigurati pristup za invalide 

Po mogućnosti osigurati izolirani pristup za oboljele 


4. Posebne jedinice 


Prostor za administraciju 

Prostor za medicinsko osoblje 

Prostor za otpad i nečisto rublje 

Prostor za pranje nečistog rublja (bilo na lokaciji ili izvan nje) 
Prostor za pripremu hrane (bilo na lokaciji ili izvan nje) 


Dodatak: 


Kao prioritet pri odabiru IZOLACIJSKE JEDINICE U ZAJEDNICI, naglasak je na sljedećim 
karakteristikama: 


Odvojene sobe za oboljele ili prostor u kojem se oboljeli mogu izolirati 

Sobe sa zasebnim ventilacijskim sustavom, bez cirkulacije zraka u druge dijelove ustanove 
S kontrolom pristupa kako u samu jedinicu tako i u svaku zasebnu sobu 

Dostupnost pitke vode, kupaonice s tuševima 

Prostor za pregled oboljelih, liječenje i praćenje 

S kapacitetom za osiguranje osnovnih potreba oboljelih 

Sobe i hodnici koji su prilagođeni dezinfekciji 

S prostorom za osoblje 

S prostorom za odlaganje infektivnog otpada 

S prostorom za prikupljanje nečiste posteljine i rublja 


S jednostavnim pristupom za oboljele i svu potrebnu dostavu 


Dodatne karakteristike: 


Prostor za osoblje 

Odgovarajuća ventilacija 

Mogućnost primjene odgovarajućih mjera suzbijanja infekcije 

Dostupnost servisima za hranu i druge potrepštine 

Mogućnost osiguranja okoline koja će poticati socijalno i psihičko blagostanje oboljelih 
Osigurati kontrolu pristupa i ulaza 

Mogućnost osiguranja medicinske skrbi, uključujući i hitne procedure 


Mogućnost praćenja zdravstvenog stanja osoblja 

